Orlinek

Orlinek, offisielt Orlinek im. Stanisława Marusarza, er en hoppbakke i Karpacz i Polen. Bakken har K-punkt 85 meter og bakkestørrelse 94 meter. Den er oppkalt etter skiløperen Stanisław Marusarz.

Den første hoppbakken i området ble bygd i 1912. Den hadde stillas av tre, og var i bruk fram til 2. verdenskrig. Den siste bakkerekorden var på 45,5 meter, satt av Karl-Heinz Breiter i 1938. Bakken forfalt under krigen, og ble revet da freden kom. En ny hoppbakke med trestillas, kalt Orlinek, ble bygd i 1946, under ledelse av Stanisław Marusarz. Denne bakken ble ødelagt av en storm i 1962 og ikke umiddelbart gjenoppbygd. I årene 1972-1975 ble det bygd tre mindre bakker i Karpacz, før Orlinek ble gjenoppbygd i 1978 med tårn av stål og K-punkt 73 meter. Den siste større ombyggingen av bakken ble gjort i 2000, da den ble utvidet til K85.

Orlinek ble brukt under junior-VM på ski i 2001. Et FIS-renn i hopp ble arrangert i bakken i 2004. Siden 2001 har bakken flere ganger blitt brukt under renn i B-verdenscupen (nå kontinentalcupen) i kombinert, sist i 2006. De siste årene har kombinerthopprenn i bakken flere ganger blitt avlyst og flyttet på grunn av snømangel.

Bakkerekorden er 94,5 meter, satt av Adam Małysz (Polen) i FIS-rennet 29. januar 2004.

Om sommeren brukes bakken blant annet til strikkhopping. Hoppbakken er ikke utstyrt med plastmatter.

Nettstedet Skisprungschanzen-Archiv meldte i april 2011 at hoppbakken står og forfaller, og at administrasjonen i Karpacz ikke ønsker å bruke penger på å sette den i stand. Hoppaktiviteten i byen er nedlagt, og det er liten sjanse for ny aktivitet i bakken.Skisprungschanzen-Archiv: Expected final end of ski jumping in Karpacz (16. april 2011, besøkt 2. mai 2011)

Viktige renn
 Dato Vinner  Andre Tredje Type renn 1. februar 2001  Finland
Kimmo YliriestoJanne HapponenAkseli KokkonenVeli-Matti Lindström  Østerrike
Florian LieglManuel FettnerBalthasar SchneiderStefan Kaiser  Tyskland
Jörg RitzerfeldFlorian KrumbacherMarkus WinterhalterMaximilian Mechler Junior-VM, lagkonkurranse 3. februar 2001  Veli-Matti Lindström  Manuel Fettner  Florian Liegl Junior-VM

Kilder
Skijumping.pl: Karpacz (Polska) (polsk, besøkt 14. desember 2010)
Skijumping.pl: Co z tą skocznią – Orlinek w Karpaczu (23. november 2008, polsk, besøkt 14. desember 2010)
Karpacz.pl: Die Skisprungschanze „Orlinek“ (tysk, besøkt 14. desember 2010)
Skisprungschanzen-Archiv: Karpacz (Orlinek) (engelsk, besøkt 14. desember 2010)
Skisprungschanzen-Archiv: Karpacz (Śnieżka) (engelsk, besøkt 14. desember 2010)

Kategori:Hoppbakker i Polen
Kategori:Nederschlesiske voivodskap